Adams–Onís-traktaten

**Adams–Onís-traktaten**, også kjent som **Florida-kjøpet**, **Florida-traktaten** og **Den transkontinentale avtalen**, var en avtale mellom USA og Spania inngått den 22. februar 1819 der Spania avstod Florida til USA, og en grense mellom Spanias territorier og USA ble fastslått.

Florida ble et problem for Spania under de hispanoamerikanske uavhengighetskrigene, og Spania hadde ikke midler til å sende bosettere eller etablere garnisoner. Spania bestemte seg så for å selge området til USA, mot en avgrensing langs Sabine-elven i Texas. 

Avtalen endte grensekonflikten mellom den unge republikken og Spania og ble ansett som en triumf for amerikansk diplomati, og traktaten etablerte USAs krav på områder gjennom Rocky Mountains helt til stillehavskysten.

Traktaten regulerte grensen mellom det spanske Ny Spania og USA, og medførte dessuten at Florida ble amerikansk område. Traktaten ble inngått av Luis de Onís og John Quincy Adams og var et stort bidrag til USAs territorielle ekspansjon.

## Bakgrunn
Grensen mellom USA og de spanske besittelsene i Mexico var geografisk uklar, og Spania eide store områder av det som nå er USA.

Området *La Florida* ble oppdaget av spanske  Juan Ponce de León den 2. april 1513. I årene 1564 til 1565 var området en fransk koloni før Spania tok tilbake La Florida. 

Gjennom freden i Paris overtok Storbritannia Florida den 10. februar 1763. 

Området ble deretter delt inn i Vest-Florida og Øst-Florida. 

Den 9. mai 1781 gjenerobret Spania Vest-Florida, og Storbritannia avstod deretter formelt hele området den 23. september 1783. 

Den 10. oktober 1810 erklærte Vest-Florida sin uavhengighet som *republikken Vest-Florida*, men den 27. oktober samme år, erklærte USAs president James Madison at republikken var en del av Louisiana-kjøpet, og annekterte området den 10. desember.

Området *Nueva España (New Spain)* ble etablert i august 1521, og omfattet i tillegg til Mexico og store deler av Mellom-Amerika også store områder av det vestlige Nord-Amerika med de senere California, Nevada, Utah, deler av Wyoming, Colorado, Arizona, New Mexico og Texas.

Spania strevdemed økonomiske problemer, opprør og søken etter uavhengighet i en rekke underregioner i Sør- og Mellom-Amerika, og fryktet også tap av Florida til USA uten kompensasjon. Videre gjennomførte seminolene i Florida raid inn i USA som skapte ytterligere problemer.

## Traktaten
Forhandlingene ble ført mellom den spanske kronrepresentanten Luis de Onís under visekonge Don Juan Ruiz de Apodaca (under Ferdinand VII av Spania) og US Secretary of State John Quincy Adams (senere president i USA) under president James Monroe.

Traktatens offisielle tittel er **«Vennskapsavtale, regulering og grenser mellom de amerikanske forente stater og hans katolske majestet».** (engelsk versjon: *Treaty of Amity, Settlement, and Limits Between the United States of America and His Catholic Majesty*, spansk versjon: *Tratado de amistad, arreglo de diferencias y límites entre su Majestad Católica y los Estados Unidos de América*).

Den omfatter 16 paragrafer og ble undertegnet i Washington den 22. februar 1819. Deretter ble den godkjent av Senatet den 24. februar og senere av presidenten. 

Avtalen ble ratifisert av Spania først den 24. oktober 1820 og deretter atter en gang av Senatet i Washington den 19. februar 1821 og av den amerikanske presidenten. 

Traktaten trådte til slutt i kraft den 22. februar 1821 da USA og Spania formelt utvekslet ratifikasjonene ved en seremoni i Washington.

### Grenseregulering
Avtalen regulerte grensen mellom USA og det spanske Mexico. Grensen ble fastlagt langs *[[Sabine River (Louisiana-Texas)|Sabine River]]*, *[[Red River]]* og *[[Arkansas River]]* fra Texas gjennom New Mexico, Utah, Nevada og California og opp mot vestre Nord-Amerika langs Rocky Mountains til Oregonterritoriet der grensen ble fastslått til  latitude 42° N. Spania avstod fra sine krav på Oregonterritoriet, og USA avstod fra alle krav på området Texas i bytte mot områdene langs Mexicogolfens kyst øst for Mississippifloden og Florida.

### Floridakjøpet

 
 
Florida bestod av Østre Florida og Vestre Florida, arealet omfattet ca 137&nbsp;375 km² og overgangssummen var på ca 5 millioner dollar. Avtalen omfattet dagens:

* østre del av Louisiana
* vestre og østre Florida
* og en liten del av Colorado

Spania avtrådte området den 22. februar 1819.

## Litteratur
* Philip Coolidge Brooks: *Diplomacy and the Borderlands: The Adams-Onís Treaty of 1819.* University of California Press, Berkeley 1939, 

## Se også
* Koloniseringen av Amerika
* USAs historie

## Referanser


## Eksterne lenker
* Avtaleteksten, San Juan College
* Engelsk tekst, Yale Law School
* Spansk tekst, Wefers.org
* Kart over Østflorida (1806) 
* Kart over Vestflorida (1806)